《赠郑使君开府郧阳》
明代·黄辉

肘悬金印鬓初斑，遥望郧阳错绣间。
自取赤文开地轴，真同玄武锁天关。
衣袪斜绾三州水，剑脊平分两戒山。
棨卫清香云气里，谢罗仙迹好追攀。

作者简介：明四川南充人，字平倩，一字昭素。万历十七年进士，改庶吉士，授编修。时同馆诗文推陶望龄，书画推董其昌，辉诗及书与之齐名。袁中道称其诗奇而藻，但佳作多散佚。官终少詹事兼侍读学士。有《贻春堂集》、《铁庵诗选》。